open-index/open-wikipedia-markdown huggingface dataset:
தேரா புக்தி மாவட்டம்

**தேரா புக்தி மாவட்டம்** (*Dera Bugti District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தேரா புக்தி நகரம் ஆகும். தேரா புக்தி நகரம், மாகாணத் தலைநகரான குவெட்டாவிற்கு தென்கிழக்கே 363கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 944 கிலோமீட்டர் தொலைவிலும் உள்ளது. 
## மாவட்ட எல்லைகள்
தேரா புக்தி மாவட்டத்தின் வடக்கில் கொலு மாவட்டம், கிழக்கில் பஞ்சாப்  மாகாணம், தெற்கில் சோபத்பூர் மாவட்டம், தென்மேற்கில் சிபி மாவட்டம் எல்லைகளாக உள்ளது.  

## மாவட்ட நிர்வாகம்
தேரா புக்தி மாவட்டம் 5 வருவாய் வட்டங்களாகப் பிரிக்கப்பட்டுள்ளது. 

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 62,267 குடியிருப்புகள் கொண்ட தேரா புக்தி மாவட்டத்தின் மக்கள் தொகை 3,55,274 ஆகும். பாலின விகிதம் 100 பெண்களுக்கு  121.10 ஆண்கள் வீதம் உள்ளனர்.இதன் மக்கள் தொகையில் 10 வயதிற்குட்பட்ட குழந்தைகள் 152,457 (42.91%) ஆக உள்ளனர். 108,447 (30.52%) மக்கள் நகர்புறஙகளில் வாழ்கின்றனர்.  
### சமயம்
இதன் மக்கள் தொகையில் பெரும்பான்மையாக இசுலாமியர்கள் ஆவார். சமயச் சிறுபான்மையினரான இந்து மற்றும் கிறித்தவர்கள் 1,843 (0.52%) ஆக உள்ளனர்.
### மொழிகள்
இம்மாவட்டத்தில் 98.94% பேர் பலூச்சி மொழியை பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
நான்கு துருவங்கள் சவால்

**நான்கு துருவங்கள் சவால்**  (*Four Poles Challenge*)  என்பது வட துருவம், தென் துருவம்,  எவரெசுட்டு சிகரத்தின் உச்சி மற்றும் சேலஞ்சர் ஆழம்  ஆகியவற்றை அடைவதற்கான ஒரு சாகச சவால் ஆகும்.

இந்த நான்கு இடங்களையும் அடைந்த முதல் நபர் விக்டர் வெசுகோவோ என்பவர் ஆவார், இவர் 2010ஆம் ஆண்டு மே மாதம் 24ஆம் தேதியன்று  எவரெசுட்டு  சிகரத்தின் உச்சியை அடைந்தார். 2016ஆம் ஆண்டு சனவரி மாதம்  14ஆம் தேதியன்று புவியின் தென் துருவத்தை அடைந்தார்.  2017 ஆம் ஆண்டு  ஏப்ரல் மாதத்தில்  எரிக்கு லார்சனுடன் புவியின் வட துருவத்தை அடைந்தார். 2019ஆம் ஆண்டில் சேலஞ்சர் ஆழத்திற்கு சென்றடைந்த 4 ஆவது மனிதர் ஆனார்.

இந்த நான்கு இடங்களையும் அடைந்த முதல் பெண் வனேசா ஓ பிரையன் என்பவராவார். இவர் 2012ஆம் ஆண்டு மே மாதம் 19ஆம் தேதியன்று  எவரெசுட்டு சிகரத்தின் உச்சியை அடைந்தார், 2012ஆம் ஆண்டு திசம்பர் மாதம்  15ஆம் தேதியன்று இசுகாட்டு வூலும்சுடன் புவியின் தென் துருவத்திற்குச் சென்றார். 2013ஆம் ஆண்டு  ஏப்ரல் மாதம் 16 ஆம் தேதியன்று புவியின் வட துருவத்தை அடைந்தார். 2020ஆம் ஆண்டில் சேலஞ்சர் ஆழத்தை  அடைந்த இரண்டாவது பெண்மணி ஆனார்.

## மேலும் காண்க
* சலஞ்சர் ஆழம்
* ஏழு கொடுமுடிகள்

## மேற்கோள்கள்

பகுப்பு:வட துருவம்
பகுப்பு:எவரெஸ்ட் மலையேறியோர்
சோபத்பூர் மாவட்டம்

**சோபத்பூர் மாவட்டம்** (*Sohbatpur District*), பாகிஸ்தான் நாட்டின்   பலூசிஸ்தான்மாகாணத்தின் 37 மாவட்டங்களில் ஒன்றாகும். ஜாப்ராபாத் மாவட்டத்திலிருந்து சில பகுதிகளைக் கொண்டு சோபத்பூர் மாவட்டம் மே 2013ஆம் ஆண்டில் நிறுவப்பட்டது.இதன் நிர்வாகத் தலைமையிடம் சோபத்பூர் நகரம் ஆகும். சோபத்பூர் நகரம், மாகாணத் தலைநகரான குவெட்டாவிற்கு தென்கிழக்கே 316.8 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 999.5  கிலோமீட்டர் தொலைவிலும் உள்ளது.
## மாவட்ட எல்லைகள்
 
சோபத்பூர் மாவட்டத்திற்கு வடக்கில் தேரா புக்தி மாவட்டம், கிழக்கில் சிந்து மாகாணம், தெற்கில் ஜாப்ராபாத் மாவட்டம், வடக்கில் நசீராபாத் மாவட்டம் எல்லைகளாக உள்ளது. 
## மாவட்ட நிர்வாகம்
சோபத்பூர் மாவட்டம் கீழ்கண்ட வருவாய் வட்டங்களைக் கொண்டுள்ளது. 

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 33,734 குடியிருப்புகள் கொண்ட சோபத்பூர் மாவட்டத்தின் மக்கள் தொகை 240,106 ஆகும். பாலின விகிதம் 100 பெண்களுக்கு 103.06% ஆண்கள் வீதம் உள்ளனர்.10 வயதிற்குட்பட்ட குழந்தைகள் 103,225 (42.99%) ஆக உள்ளனர்.நகர்புறங்களில் 14,728 (6.13%) மக்கள் வாழ்கின்றனர்.

### சமயம்
இம்மாவாட்டத்தில் இசுலாமியர்கள் 98.99% மற்றும் இந்துக்கள் 0.75% மற்றும் பிற சமயத்தவர்கள் 0.26% வாழ்கின்றனர்.

### மொழிகள்
இம்மாவட்டத்தில் பலூச்சி மொழியை 67.39%, சிந்தி மொழியை 17.63%, பிராகுயி மொழியை 7.92%, சராய்கி மொழியை 6.38% மற்றும் பிற மொழிகளை 0.68% பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
அமெரிக்கா கட்சி

**அமெரிக்கா கட்சி** (America Party) என்பது அமெரிக்காவில் முன்மொழியப்பட்ட ஒரு அரசியல் கட்சியாகும். தற்போதைய அமெரிக்க அதிபர் டொனால்ட் டிரம்புடனான மோதலைத் தொடர்ந்து, சூலை 5,2025 அன்று எலான் மசுக் இதை அறிவித்தார்.

## வரலாறு
2024 அமெரிக்க அதிபர் தேர்தலில் டிரம்ப்பின் வெற்றிக்கு பெரும் பங்காற்றியவர் எலான் மசுக். இதையடுத்து, டிரம்ப் நிர்வாகத்தில் அரசு செயல் திறன்துறை தலைவராக இவர் நியமிக்கப்பட்டார். இந்நிலையில், உள்நாட்டு செலவினம், வரி குறைப்பு தொடர்பான மசோதாவை டிரம்ப் கொண்டு வந்ததால், இருவருக்கும் கருத்து வேறுபாடு ஏற்பட்டது. இதனையடுத்து, புதிய கட்சி தொடங்குவது குறித்து எக்சு இணைய தளத்தில் மக்களின் கருத்துகளை கேட்டறிந்தார். அமெரிக்காவிற்கு புதிய அரசியல் கட்சி தேவையா என்பது குறித்த தனது சமூக ஊடக தளமான எக்சு-இல் இவர் நடத்திய கருத்துக் கணிப்பிற்குப் பிறகு இந்த அறிவிப்பு வந்துள்ளது. இதற்கு பெரும்பாலானோர் ஆதரவு தெரிவித்த நிலையில், *அமெரிக்க கட்சி* எனும் புதிய கட்சியை எலான் மசுக் சூலை 5,2025 இல் அறிவித்தார். அமெரிக்கர்களின் சுதந்திரத்தை மீட்டெடுப்பதே இந்தக் கட்சியின் முக்கிய நோக்கம் என்று மசுக் தனது எக்சு இணையதளத்தில் தெரிவித்தார்.  நாட்டை அழிவுப்பாதைக்கு இட்டுச் செல்லும் வீண் செலவுகளை எதிர்த்தும், மக்களுக்கான சுதந்திரத்தை திரும்ப வழங்குவதற்காகவும் *அமெரிக்க கட்சியை*  தான் உருவாக்கிக்கியுள்ளதாக  மசுக் பதிவிட்டார்.

## மேற்கோள்கள்

பகுப்பு:ஐக்கிய அமெரிக்காவின் அரசியல் கட்சிகள்
கோயோ சோம்

**கோயோ சோம்** (*Koyo Zom*) என்பது பாக்கித்தான் நாட்டின் இந்து ராச்சு மலைத்தொடரில் 6,872 மீட்டர் (22,546 அடி) உயரத்தில் உள்ள மிக உயரமான ஒரு சிகரமாகும்.  இந்து ராச்சு மலைத்தொடர் மேற்கில் இந்து குசு மற்றும் கிழக்கில் காரகோரம் இடையே அமைந்துள்ளது.

கைபர் பக்துன்வா மாகாணம் மற்றும் கில்கிட்-பால்டிசுத்தான் ஆகிய நாடுகளின் மேல் சித்ரல் மாவட்டத்தின் எல்லையில் கோயோ சோம் அமைந்துள்ளது. இச்சிகரத்தை முதன்முதலில் 1968 ஆம் ஆண்டு ஆத்திரியக் குழுவால் ஏறப்பட்டது.

## மேற்கோள்கள்

## வெளி இணைப்புகள்
* Northern Pakistan detailed placemarks in Google Earth 

பகுப்பு:பாக்கித்தானின் மலைகள்
பகுப்பு:பாக்கித்தானின் புவியியல்
வாசுதேவன்.ச

**சந்தானராமன் வாசுதேவன்** (*Santhanaraman Vasudevan*)  பொதுவாக **எஸ். வாசுதேவன்** (பிறப்பு: டிசம்பர் 12, 1955 ) என்று அழைக்கப்படும் இவர் தமிழ்நாடு துடுப்பாட்ட அணியின் முன்னாள் வீரர். 1987–88 ரஞ்சிக் கோப்பைப் போட்டியில் தமிழ்நாடு அணியை வெற்றிக்கு அழைத்துச் சென்றார். இவர் தனது முதல் தரத் துடுப்பாட்ட வாழ்க்கையில் இருநூறுக்கும் மேற்பட்ட விக்கெட்டுகளை வீழ்த்தினார்.

## மேற்கோள்கள்
*Cricketarchive
*
*

பகுப்பு:சென்னை துடுப்பாட்டக்காரர்கள்
பகுப்பு:வாழும் மக்கள்
பகுப்பு:1955 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
அடுக்கு நெல்

**அடுக்கு நெல்** *(Adukku Nel)* என்று அழைக்கப்படும் இந்த நெல் வகை,  தமிழ்நாட்டின் பாரம்பரிய நெல் வகையாகும். இந்த நெல் வகையின் விவரங்கள் பள்ளு இலக்கியத்தில் குறிப்பிடப்பட்டுள்ளன. தானியங்கள் வைக்கப்படும் விதத்தின் அடிப்படையில் இந்த வகை பெயரிடப்பட்டது. (அடுக்கு– ஒன்றன் பின் ஒன்றாக வரிசையான, நெல்) என குறிப்பிடப்பட்டுள்ளது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை
* நெல் வகைகளின் பட்டியல்

## வெளி இணைப்பு
* முகப்பு/ விதைகள்/ வகை/ தகவல்/ அடுக்கு நெல்
* அடுக்கு நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அக்ரோமேண்டிசு சாட்சுமென்சிசு

**அக்ரோமாண்டிசு சாட்சுமென்சிசு** (*Acromantis satsumensis*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *அ. சாட்சுமென்சிசு*, சப்பானில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
பெரிய மொழி மாதிரி

**பெரிய மொழி மாதிரி ( Large Language Model - LLM )** என்பது சுய மேற்பார்வை மொழி கற்றல் செயற்கை நுண்ணறிவின் ஒரு வகையாகும். இது மனித மொழியைப் புரிந்துகொள்ளவும், உருவாக்கவும் பயிற்சி பெற்ற ஆழமான கற்றல் (Deep Learning) நுட்பங்களைப் பயன்படுத்தி வடிவமைக்கப்பட்ட கணினி நிரலாகும்.  குறிப்பாக டிரான்ஸ்ஃபார்மர் (Transformer) கட்டமைப்பு என்ற ஒரு குறிப்பிட்ட வகை நரம்பியல் வலையமைப்பை (Neural Network) இவை பயன்படுத்துகின்றன. இந்த மாதிரிகள் இணையத்தில் உள்ள கோடிக்கணக்கான வார்த்தைகள் கொண்ட மிகப்பெரிய தரவுத் தொகுப்புகளில் பயிற்சி பெறுகின்றன. இந்த தரவுகளில் புத்தகங்கள், கட்டுரைகள், இணையப் பக்கங்கள், உரையாடல்கள் போன்றவை அடங்கும்.  இந்த பரந்த பயிற்சி காரணமாக பெரிய மொழி மாதிரிகள் வார்த்தைகளின் அமைப்பை இலக்கண விதிகளை வெவ்வேறு தலைப்புகளில் உள்ள தகவல்களை கற்றுக்கொள்கின்றன.  பெரிய மொழி மாதிரியின் சிறந்த எடுத்துக்காட்டுகள் சாட்ஜிபிடி மற்றும் கூகுள் ஜெமினி ஆகும்.

இந்த மாதிரிகள் வாக்கியத்தின் அடுத்து வரும் வார்த்தைகளை கணிக்க வடிவமைக்கப்பட்டுள்ளன. ஒரு வாக்கியத்தின் தொடக்கத்தைக் கொடுத்தால் அடுத்து என்ன வார்த்தை வரும் என்பதை அவை யூகிக்கின்றன. இது ஒரு மனிதன் பேசும் அல்லது எழுதும் விதத்தை பிரதிபலிக்கிறது. இந்த மாதிரிகள் இயற்கையான மொழி செயலாக்கத்தின் (Natural Language Processing) ஒரு மேம்பட்ட வடிவம். அவை கற்றுக்கொண்ட தகவல்களைப் பயன்படுத்தி புதிய மற்றும் அர்த்தமுள்ள உரையை உருவாக்கும் திறனைக் கொண்டுள்ளன.

பெரிய மொழி மாதிரிகள் பல்வேறு பணிகளுக்குப் பயன்படுத்தப்படுகின்றன. கேள்விகளுக்குப் பதிலளித்தல், கட்டுரைகள் எழுதுதல், மொழிகளை மொழிபெயர்த்தல், திரட்டு (சுருக்கங்கள்) உருவாக்குதல் போன்ற பலவற்றை அவை செய்கின்றன. எடுத்துக்காட்டாக ஒரு பயனர் ஒரு கேள்வியைக் கேட்டால் மொழி மாதிரி தனது அறிவைப் பயன்படுத்தி பொருத்தமான பதிலை உருவாக்கும். மேலும் ஒரு குறிப்பிட்ட தலைப்பில் எழுதச் சொன்னால் அது புதிய உள்ளடக்கத்தை உருவாக்கும்.

இந்த மாதிரிகளின் செயல்திறன் மற்றும் அவற்றின் அளவு, பயிற்சி தரவின் தரத்தைப் பொறுத்தது. அதிகமான தரவு மற்றும் பெரிய மாதிரி அளவு சிறந்த முடிவுகளைத் தருகிறது. இவை கற்றல் திறனுடன் செயல்படுகின்றன. அதாவது புதிய தகவல்களை உள்வாங்கி செயல்திறனை மேம்படுத்திக்கொள்ளும் ஆற்றல் கொண்டவை. ஆனாலும் சில நேரங்களில் அவை தவறான தகவல்களை அல்லது பாரபட்சமான பதில்களை வழங்கலாம். ஏனெனில் அவற்றின் பயிற்சி தரவில் உள்ள குறைபாடுகளை அவை பிரதிபலிக்கக்கூடும். இந்த சவால்களை ஆராய்ச்சியாளர்கள் தொடர்ந்து சரிசெய்து வருகின்றனர்.

பெரிய மொழி மாதிரிகள் செயற்கை நுண்ணறிவு துறையில் ஒரு குறிப்பிடத்தக்க முன்னேற்றத்தைக் குறிக்கின்றன. இவை மனிதர்கள் கணினிகளுடன் தொடர்பு கொள்ளும் விதத்தை மாற்றியமைக்கின்றன. மேலும் இது தகவல் அணுகல், கல்வி ஆராய்ச்சி போன்ற பல துறைகளில் புரட்சியை ஏற்படுத்தும் ஆற்றல் கொண்டவை. எதிர்காலத்தில் இந்த மாதிரிகள் மேலும் மேம்படுத்தப்பட்டு மனிதர்களுடன் இன்னும் இயல்பான தொடர்புகளை உருவாக்கும் என்று எதிர்பார்க்கப்படுகிறது.

## மேற்கோள்கள்

பகுப்பு:கணினியியல்
பகுப்பு:செயற்கை நுண்ணறிவு
அக்ரோமேண்டிசு சைபோரானா

**அக்ரோமாண்டிசு சைபோரானா** (*Acromantis siporana*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக **[[மெந்தாவாய் தீவுகள்|மெந்தாவாய்]] கும்பிடுபூச்சி** என அழைக்கப்படுகிறது. *அ. சைபோரானா*, சுமாத்திரா தீவிலும்மெந்தாவாய் தீவிலும் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
தானியங்கி இதழியல்

**தானியங்கி இதழியல் ( Automated Journalism )** என்பது செய்தி உள்ளடக்கத்தை உருவாக்க கணினி நிரல்கள் மற்றும் செயற்கை நுண்ணறிவைப் பயன்படுத்துவதாகும். இந்த முறையில் மனிதர்களின் தலையீடு மிகக் குறைவாகவே இருக்கும். தரவுகளை அடிப்படையாகக் கொண்ட செய்திகளை மிக விரைவாக உருவாக்க இந்த தொழில்நுட்பம் உதவுகிறது. எடுத்துக்காட்டாக பங்குச் சந்தை அறிக்கைகள், விளையாட்டுப் போட்டிகளின் முடிவுகள் மற்றும் வானிலை தகவல்கள் போன்றவற்றை தானியங்கியாக உருவாக்க முடியும். இந்த தானியங்கி அமைப்புகள் பெரிய அளவிலான தரவுகளை பகுப்பாய்வு செய்து அதிலிருந்து முக்கியமான தகவல்களை பிரித்தெடுத்து அவற்றை மனிதர்கள் படிக்கும் வகையில் கட்டுரைகளாக மாற்றுகின்றன.

செயற்கை நுண்ணறிவு மற்றும் இயற்கை மொழி செயலாக்கம் (Natural Language Processing) போன்ற தொழில்நுட்பங்கள் இந்த செயல்பாட்டிற்கு உதவுகின்றன. இதன் மூலம் செய்தி நிறுவனங்கள் அதிக எண்ணிக்கையிலான செய்திகளை குறைந்த நேரத்தில் தயாரிக்க முடிகிறது. குறிப்பாக ஒரே மாதிரியான வடிவத்தில் வெளியாகும் செய்திகளுக்கு இந்த முறை மிகவும் பயனுள்ளதாக இருக்கிறது. இது மனித நிருபர்கள் மற்ற முக்கியமான ஆய்வுகளை மேற்கொள்ளவும் ஆழமான கதைகளை எழுதவும் நேரத்தை ஒதுக்குகிறது. அசோசியேட்டட் பிரஸ் மற்றும் ராய்ட்டர்ஸ் போன்ற பெரிய செய்தி நிறுவனங்கள் ஏற்கனவே இந்த தானியங்கி இதழியல் முறையை பயன்படுத்தி வருகின்றன.

இருப்பினும் இந்த தானியங்கி இதழியலுக்கு சில வரம்புகளும் உள்ளன. மனிதர்கள் போல உணர்ச்சிகளைப் புரிந்துகொள்ளவோ அல்லது ஆழமான பகுப்பாய்வு செய்யவோ இந்த அமைப்புகளால் முடியாது. ஒரு நிகழ்வின் பின்னணியை அல்லது சமூக கலாச்சார சூழலை முழுமையாக புரிந்துகொள்ளும் திறன் தானியங்கி அமைப்புகளுக்கு இல்லை. மேலும் ஒரு செய்தியின் உண்மைத்தன்மை அல்லது நம்பகத்தன்மையை முழுமையாக உறுதிப்படுத்துவதில் சவால்கள் இருக்கலாம். தரவுகளில் உள்ள தவறுகள் அல்லது சார்புகள் செய்தி உருவாக்கத்திலும் எதிரொலிக்கக்கூடும். எதிர்காலத்தில் மனித இதழியலாளர்களும் தானியங்கி அமைப்புகளும் இணைந்து செயல்படுவது ஒரு கலப்பின அணுகுமுறையாக உருவாகும் என்று எதிர்பார்க்கப்படுகிறது.

## தவறாகப் பயன்படுத்துதல்
ஏப்ரல் 2023 இல், ஜெர்மன் பத்திரிகையான டை அஃதுஏழே, முன்னாள் பந்தய ஓட்டுநர் மைக்கேல் ஷூமேக்கருடன் செயற்கை நுண்ணறிவு உருவாக்கிய ஒரு போலி நேர்காணலை வெளியிட்டது.  அவர் ஒரு பனிச்சறுக்கு விபத்தில் மூளை காயம் அடைந்த பிறகு 2013 முதல் பொதுவில் தோன்றவில்லை. கதையில் இரண்டு சாத்தியமான வெளிப்பாடுகள் இருந்தன: அட்டைப்படத்தில் "ஏமாற்றும் வகையில் உண்மையானது" என்ற வரியும், நேர்காணலின் இறுதியில் அது செயற்கை நுண்ணறிவால் உருவாக்கப்பட்டது என்ற ஒப்புதலும் இருந்தது. சர்ச்சையின் மத்தியில் தலைமை ஆசிரியர் விரைவில் பணிநீக்கம் செய்யப்பட்டார்.

## மேற்கோள்கள்

பகுப்பு:இதழியல்
பகுப்பு:செயற்கை நுண்ணறிவு
அக்ரோமேண்டிசு பிலிப்பின்னா

**அக்ரோமாண்டிசு பிலிப்பின்னா** (*Acromantis philippina*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக பிலிப்பீன்சு அக்ரோமாண்டிசு என அழைக்கப்படுகிறது. *அ. பிலிப்பின்னா*, பிலிப்பீன்சு தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு பலாவுன்னா

**அக்ரோமாண்டிசு பலாவுன்னா** (*Acromantis palauana*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக பலாவு அக்ரோமாண்டிசு என அழைக்கப்படுகிறது. *அ. பலாவுன்னா*, பலாவு தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு ஒலிகோநியூரா

**அக்ரோமாண்டிசு ஒலிகோநியூரா** (*Acromantis oligoneura*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இதனை வில்லியம் டி கான் 1882ஆம் ஆண்டு விவரித்தார். *அ. ஒலிகோநியூரா*, சுமாத்திரா தீவிலும்மெந்தாவாய் தீவிலும் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு நிகோபாரிகா

**அக்ரோமாண்டிசு நிகோபாரிகா** (*Acromantis nicobarica*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக நிகோபார் கும்பிடுபூச்சி என அழைக்கப்படுகிறது. *அ. நிகோபாரிகா*, மியான்மருக்கு அருகிலுள்ள இந்தியாவின் நிகோபார் தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
இரா. சுவாமிநாதன்

**இரா. சுவாமிநாதன்** (*R. Saminathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் பெரிய வாகைக்குளம் கிராமத்தினைச் சேர்ந்தவர். மதுரை பசுமலையில் உள்ள உயர்நிலைப் பள்ளியில் பள்ளிக் கல்வியினை முடித்துள்ளார். சென்னை சட்டக் கல்லூரியில் இளநிலைச் சட்டப் படிப்பினை பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட மக்கள்
எஞ்சிய மின்னோட்ட கருவி

**எஞ்சிய மின்னோட்டக் கருவி** (*Residual Current Device*, RCD / RCCB / GFCI) என்பது மின்சார அதிர்ச்சி, தீ விபத்துகள் ஆகியவற்றைத் தடுப்பதற்கான ஒரு மிக முக்கியமான மின்சாரப் பாதுகாப்புக் கருவியாகும். இது ஒரு மின்சுற்றில் ஏற்படும் சிறிய அளவிலான மின்னோட்டக் கசிவுகளைக் கண்டறிந்து, மின் இணைப்பை உடனடியாகத் துண்டிக்கும் திறன் கொண்டது. இதன் செயல்பாடு கிர்க்காஃபின் மின்னோட்ட விதியை அடிப்படையாகக் கொண்டது.

## செயல்படும் விதம்
ஒரு சாதாரண மின்சுற்றில், பாயும் மின்னோட்டமும் திரும்பி வரும் மின்னோட்டமும் சமமாக இருக்கும். அதாவது, மின்சாதனத்திற்குச் செல்லும் மின்னோட்டமும், அதிலிருந்து திரும்பி வரும் மின்னோட்டமும் சமமாக இருக்கும். எஞ்சிய மின்னோட்டக் கருவியின் உள்ளே ஒரு வேறுபட்ட மின்னோட்ட மின்மாற்றி (differential current transformer) இருக்கும். இது செல்லும் மற்றும் திரும்பி வரும் மின்னோட்டங்களை தொடர்ந்து கண்காணிக்கும். மின்சுற்றில் ஏதேனும் ஒரு இடத்தில் கசிவு ஏற்பட்டு, ஒரு பகுதி மின்னோட்டம் நிலத்தில் (Earth) பாய்ந்தாலோ அல்லது மனித உடல் வழியாகப் பாய்ந்தாலோ, செல்லும் மின்னோட்டத்திற்கும் திரும்பி வரும் மின்னோட்டத்திற்கும் இடையே ஒரு சமநிலையற்ற தன்மை ஏற்படும். இந்தக் கருவி இந்தச் சமநிலையற்ற தன்மையை - அதாவது எஞ்சிய மின்னோட்டத்தைக் கண்டறியும்.

பொதுவாக, மனிதர்களுக்கு ஆபத்தை விளைவிக்காத குறைந்தபட்ச மின்னோட்ட அளவு 30 மில்லி ஆம்பியர்கள் என வரையறுக்கப்பட்டுள்ளது. இந்த எஞ்சிய மின்னோட்டம் 30 மில்லி ஆம்பியர்களுக்கு மேல் சென்றால், கருவி உடனடியாக உணர்ந்து, சில மில்லி விநாடிகளுக்குள் மின் இணைப்பைத் துண்டித்துவிடும். இதனால் மின் அதிர்ச்சி அல்லது தீ விபத்து தடுக்கப்படுகிறது.

## முக்கியத்துவம்
மனித உயிர்களைக் காத்தல்: மின் அதிர்ச்சியால் ஏற்படும் மரணங்களைத் தடுக்க இந்தக் கருவி மிகவும் பயனுள்ளது. ஒரு நபர் மின்சார கம்பியைத் தொடும்போது அல்லது மின்சாரம் கசிந்த ஒரு சாதனத்தைத் தொடும்போது, மின்னோட்டம் அவர் உடல் வழியாகப் பாயும். இந்தக் கருவி மின்னோட்டக் கசிவைக் கண்டறிந்து உடனடியாக மின் இணைப்பைத் துண்டித்து உயிர்களைக் காக்கிறது.

;தீ விபத்துகளைத் தடுத்தல்
மின்சாரக் கசிவு என்பது தீ விபத்துகளுக்கான ஒரு முக்கியக் காரணமாகும். மின்சாரம் கசிந்து எரியக்கூடிய பொருட்களுடன் தொடர்பு கொள்ளும்போது தீ விபத்துகள் ஏற்படலாம். இந்தக் கருவி இந்தக் கசிவுகளை முன்கூட்டியே கண்டறிந்து மின் இணைப்பைத் துண்டிப்பதால் தீ விபத்துகள் தடுக்கப்படுகின்றன.

;சொத்துக்களைப் பாதுகாத்தல்
தீ விபத்துகள் ஏற்படுவதைத் தடுப்பதன் மூலம், சொத்துக்களுக்கு ஏற்படும் சேதங்களையும் இந்தக் கருவி குறைக்கிறது.

;சட்டப்பூர்வ தேவை
பல நாடுகளில், வீடுகள், கடைகள், தொழிற்சாலைகள் மற்றும் பொது இடங்கள் உள்ளிட்ட அனைத்து வகையான மின் இணைப்புகளிலும் எஞ்சிய மின்னோட்டக் கருவிகளைப் பொருத்துவது கட்டாயமாக்கப்பட்டுள்ளது. தமிழ்நாட்டிலும் இது ஒரு கட்டாய பாதுகாப்புச் சாதனமாக அறிவிக்கப்பட்டுள்ளது.

## கனடா / அமெரிக்கா
கனடா மற்றும் அமெரிக்காவில் குளியலறைகள், கழிப்பறைகள் மற்றும் சமையலறைகளில் மின் நிறுவல்களுக்கு இந்த சாதனம் சட்டப்பூர்வ கட்டாயமாகும், ஏனெனில் இந்த இடங்களில் தண்ணீர் அதிகமாகப் பயன்படுத்தப்படுகிறது.

## வெளி இணைப்புகள்
* எஞ்சிய மின்னோட்ட கருவி உதாரணம்

## மேற்கோள்கள்

பகுப்பு:மின்னியல்
2002 ஐக்கிய நாடுகளின் காலநிலை மாற்ற மாநாடு

**2002 ஐக்கிய நாடுகளின் காலநிலை மாற்ற மாநாடு** (*2002 United Nations Climate Change Conference*) இந்தியாவின் புது தில்லியில் 2002ஆம் ஆண்டு அக்டோபர் மாதம் 23 முதல் நவம்பர் மாதம்  1ஆம் தேதி வரை நடைபெற்றது. இந்த மாநாட்டில் ஐக்கிய நாடுகளின் காலநிலை மாற்றத்திற்கான கட்டமைப்பு மாநாட்டின் 8ஆவது மாநாடு இடம்பெற்றது.

வளர்ந்த நாடுகள் தொழில்நுட்பத்தை மாற்றுவதற்கும் வளரும் நாடுகளில் காலநிலை மாற்றத்தின் தாக்கத்தைக் குறைப்பதற்கும் முயற்சிகளை மேற்கொள்ள வேண்டும் என்று அழைப்பு விடுத்த தில்லி அமைச்சர்கள் கோரிக்கையை இந்த மாநாடு ஏற்றுக்கொண்டது. மாநாட்டின் பிரிவு 6 இல் இருந்த புது தில்லி பணித் திட்டத்திற்கும் மாநாடு ஒப்புதல் அளித்தது. கட்டமைப்பு மாநாட்டின் 8ஆவது மாநாட்டில் உருசியா சிந்திக்க கூடுதல் நேரம் தேவை என்று கூறி தயாக்கம் காட்டியது. கியோட்டோ நெறிமுறை 55 நாடுகளால் அங்கீகரிக்கப்பட்டவுடன் நடைமுறைக்கு வரலாம், இதில் வளர்ந்த நாடுகளின் 1990ஆம் ஆண்டு கார்பன் டை ஆக்சைடு வெளியேற்றத்தில் 55 சதவீதத்திற்கு காரணமான நாடுகள் அடங்கும். அமெரிக்காவும் (உலக கார்பன் டை ஆக்சைடில் 36.1% பங்கு) ஆத்திரேலியாவும் ஒப்புதல் அளிக்க மறுத்ததால், உருசியாவின் ஒப்பந்தம் (1990 இல் உலகளாவிய உமிழ்வுகளில் 17%) ஒப்புதல் அளவுகோல்களை பூர்த்தி செய்ய வேண்டியிருந்தது, எனவே உருசியா இந்த செயல்முறையை தாமதப்படுத்த நினைத்தது.

## மேற்கோள்கள்

பகுப்பு:புது தில்லி
பகுப்பு:தில்லியின் வரலாறு
பகுப்பு:2002 நிகழ்வுகள்
அக்ரோமேண்டிசு மோண்டனா

**அக்ரோமாண்டிசு மோண்டனா** (*Acromantis montana*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக மலை அக்ரோமாண்டிசு என அழைக்கப்படுகிறது. *அ. மோண்டனா*, சாவகம், போர்னியோ தீவுகளில் காணப்படுகிறது.
## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு லுசோனிகா

**அக்ரோமாண்டிசு லுசோனிகா** (*Acromantis luzonica*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக லூசான் கும்பிடுபூச்சி என அழைக்கப்படுகிறது. *அ. லுசோனிகா*, பிலிப்பீன்சு தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
கிளைகோலைடு

**கிளைகோலைடு** (*Glycolide*) என்பது C4H4O4 என்ற  மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,4-டையாக்சேன்-2,5-டையோன் என்ற பெயராலும் இச்சேர்மம் அழைக்கப்படுகிறது. கிளைக்காலிக் அமிலத்தின் இருபடியாக கருதப்படும் இச்சேர்மத்தின் கட்டமைப்பு இரண்டு இலாக்டோன்கள் கொண்ட ஆறு உறுப்பினர்களைக் கொண்ட வளையமாகும். இது பாரா-டையாக்சேனின் ஆக்சிசனேற்றப்பட்ட ஒரு மாறுபாடாகும். கிளைகாலிக்கு அமிலத்திலிருந்து உயர் வெப்பநிலை சிலபடி பலபடியாதல் வினை மூலம் கிளைகோலைடைத் தயாரிக்க முடியும். இதன் மூலம் முதலில் பாலிகிளைகோலைடை உருவாக்கி, அதைத் தொடர்ந்து பலபடிநீக்க செயல்முறை செய்யப்படுகிறது.  குளோரோ அசிட்டிக் அமிலத்தின் சோடியம் உப்பை தன் ஒடுக்க வினை மூலம் கிளைகோலைடு தயாரிப்பது நேரடித் தயாரிப்பு  முறையாகும். பாலிகிளைகோலைடு உற்பத்திக்கான தொடக்கப் பொருளாக கிளைகோலைடு பயனுள்ளதாக இருக்கும்.

## மேற்கோள்கள்

பகுப்பு:இலாக்டோன்கள்
பகுப்பு:டையாக்சேன்கள்
அக்ரோமேண்டிசு லில்லி

**அக்ரோமாண்டிசு லில்லி** (*Acromantis lilii*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *அ. லில்லி*, சாவகம், பிலிப்பீன்சு தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு ஜப்போனிகா

**அக்ரோமாண்டிசு ஜப்போனிகா** (*Acromantis japonica*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக சப்பானிய சண்டைவீரர் கும்பிடுபூச்சி என அழைக்கப்படுகிறது. *அ. ஜப்போனிகா*, சப்பான், கொரியா, தைவான், சீனா உள்ளிட்ட நாடுகளில் காணப்படுகிறது. இதனை 1889இல் ஜான் ஒபதியா வெசுட்வுட் விவரித்தார்.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
தாராபூர் சட்டமன்றத் தொகுதி

**தாராபூர் சட்டமன்றத் தொகுதி** *(Tarapur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. தாராபூர், ஜமுய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ஆ. அதியமான்

**ஆ. அதியமான்** (*A. Athiyaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சேரப்பட்டி நகரைச் சேர்ந்தவர். திருமங்கலம் ஆண்கள் உயர்நிலைப் பள்ளி, நாகமலைப் புதுக்கோட்டை வெள்ளச்சாமி நாடார் கல்லூரியில் (புதுமுக வகுப்பு) கல்வி பயின்றுள்ளார்.  திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேடப்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1957 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட மக்கள்
கே. பி. சங்கரன்

**கே. பி. சங்கரன்** (*K. P. Sankaran*) என்பவர்  கேரளத்தைச் சேர்ந்த ஒரு மலையாள இலக்கிய விமர்சகர் ஆவார். இவர் முன்னாள் கொச்சி இராச்சியத்தின் (தற்போதய இந்தியாவின் ஒரு பகுதி) திருச்சூர் மாவட்டத்தில் உள்ள பைங்குளத்தில் 1939 மே 15 அன்று பிறந்தார். இவர், சங்கனாச்சேரி எஸ்.பி கல்லூரி, திருச்சூர் கேரள வர்மா கல்லூரி, மைசூர் மண்டலக் கல்வி நிறுவனம் ஆகியவற்றில் ஆசிரியராகப் பணியாற்றி 2001 இல் ஓய்வு பெற்றார். இவர் தன் மனைவி கமலா தேவியுடன் கடந்த 2019-ம் ஆண்டு முதல் கோழிக்கோடு, செலவூர் அருகே உள்ள கொட்டப்பரம்பில் வசித்து வருகிறார். இவர் சுமார் 30 புத்தகங்களை எழுதியுள்ளார்.

## படைப்புகள்

* *சமீபனம்* (1970). கோழிக்கோடு : பூர்ணா பப்ளிகேஷன்ஸ்
* *ருதுபரிவர்த்தனம்* (1972). கோழிக்கோடு : பூர்ணா பப்ளிகேஷன்ஸ்
* *நவகம்* (1988). கோழிக்கோடு : பூர்ணா பப்ளிகேஷன்ஸ்
* *அனுசீலனம்* (2002). திருச்சூர் : கரண்ட் புக்ஸ்
* *அபிவாத்யம்* (2005). திருச்சூர் : கேரள சாகித்ய அகாடமி
* *திரிவேணி* (2005). திருச்சூர் : கரண்ட் புக்ஸ்
* *சப்தகம்* (2009). திருச்சூர் : கேரள சாகித்ய அகாடமி
* *சி. எஸ். நாயர்: நம்முடே சாகித்ய விமர்சனத்தின் சுக்ரநக்ஷத்திரம்* (2013). சுகபுரம்: வள்ளத்தோள் வித்யாபீடம்
* *மட்டொரு வைலோப்பிள்ளி* (2015). சுகபுரம்: வள்ளத்தோள் வித்யாபீடம்
* *அக்கிதபெருமா* (2022). சுகபுரம்: வள்ளத்தோள் வித்யாபீடம் 
* *கவிதா ஹிருதயம்*
* *காந்தி கவிதாக்கல்: பத்தனம்*
* *[[அத்யாத்ம இராமாயணம்]] : சம்ஷோதனம், வியாக்கியானம்*
* *ஹரி நாம கீர்த்தனம் : வியாக்யானம்*
* *[[மகாபாரதம்]] : ஒரு புனர்வாயனா*
* *[[ஞானப்பான]] : வ்யாக்யானம்*

## விருதுகள்

* 2004: இலக்கிய விமர்சனத்திற்கான கேரள சாகித்ய அகாடமி விருது ( *அனுசீலனம்* ) 
* 2008: தேவிபிரசாதம் அறக்கட்டளை விருது 
* 2012: ஒட்டுமொத்த பங்களிப்புகளுக்கான கேரள சாகித்ய அகாதமி விருது 
* 2017: செருகாடு விருது 
* 2019: எஸ். குப்தன் நாயர் விருது 
* 2019: வைலோப்பிள்ளி ஜெயந்தி விருது 
* 2021: கேரள சாகித்ய அகாடமி பெல்லோஷிப் 
* 2023: அக்கிதம் விருது 
* கே.பி. நாராயண பிஷாரடி விருது
* டாக்டர் சி.பி. மேனன் நினைவு விருது

## மேற்கோள்கள்

பகுப்பு:கேரள எழுத்தாளர்கள்
பகுப்பு:திருச்சூர் மாவட்ட மக்கள்
பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
ஓவல் விளையாட்டரங்கம்

**ஓவல் விளையாட்டரங்கம்** (*Oval Ground*) இந்தியாவின் மகாராட்டிர மாநிலம் மும்பை நகரத்தில் அமைந்துள்ள ஒரு பல்நோக்கு விளையாட்டரங்கமாகும். எல்பின்சுடன் கல்லூரி விளையாட்டரங்கம் என்றும் இத்திடல் அழைக்கப்படுகிறது. இங்கு முக்கியமாக கால்பந்து, துடுப்பாட்டம் மற்றும் பிற விளையாட்டுப் போட்டிகள் நடத்தப்படுகின்றன. மும்பையின் பழமையான துடுப்பாட்ட விளையாட்டரங்குகளில் ஒன்றாகவும் கருதப்படும் இத்திடல் எல்பின்சுடன் கல்லூரிக்கு அருகில் அமைந்துள்ளது. மும்பையின் மதிப்புமிக்க போட்டியான டாக்டர் எச்.டி. கங்கா நினைவு துடுப்பாட்ட கூட்டிணைவு போட்டிக்காகப் இத்திடல் பயன்படுத்தப்படுகிறது. இந்த அரங்கத்தில் முதல் போட்டி 119 ஆண்டுகளுக்கு முன்பு 1906ஆம் ஆண்டு நடத்தப்பட்டது. அப்போது எல்பின்சுடன் கல்லூரியின் அணி இந்தியாவிற்கு சுற்றுப்பயணம் மேற்கொண்ட சிலோனியர்களுடன் விளையாடியது.

## மேற்கோள்கள்

## வெளி இணைப்புகள்
* CricketArchive
* 
* Early photograph, in the British Library collection, of Elphinstone College

பகுப்பு:மும்பையிலுள்ள கட்டிடங்கள்
பகுப்பு:மும்பையின் வரலாறு
அக்ரோமேண்டிசு கெசியோன்

**அக்ரோமாண்டிசு கெசியோன்** (*Acromantis hesione*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக பர்மிய கும்பிடுபூச்சி என்று அழைக்கப்படுகிறது. *அ. கெசியோன்*, சீனா, பிலிப்பீன்சு தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
இராசுட்ரிய இராசயனங்கள் & உரங்கள் நிறுவன விளையாட்டரங்கம்

**இராசுட்ரிய இராசயனங்கள் & உரங்கள் நிறுவன விளையாட்டரங்கம்** (*Rashtriya Chemicals & Fertilisers Company Ground*) இந்தியாவின் மகாராட்டிர மாநிலம் மும்பை நகரத்தின் கலினா பகுதியில் அமைந்துள்ள ஒரு பல்நோக்கு  விளையாட்டரங்கமாகும். முக்கியமாக இங்கு கால்பந்து, துடுப்பாட்டம் மற்றும் பிற விளையாட்டுப் போட்டிகள் நடத்தப்படுகின்றன. இரண்டு இரஞ்சிக் கோப்பை போட்டிகளை இங்கு நடந்துள்ளன. முதலில் 1986ஆம் ஆண்டில் பம்பாய் துடுப்பாட்ட அணி பரோடா துடுப்பாட்ட அணிக்கு எதிராக விளையாடியது. மீண்டும் 1995ஆம் ஆண்டில் பம்பாய் துடுப்பாட்ட  அணி பரோடா துடுப்பாட்ட  அணிக்கு எதிராக விளையாடியது.

1995 ஆம் ஆண்டு இங்கு பட்டியல் ஏ வகைப் போட்டிகள் நடைபெற்றன.  அப்போது பம்பாய்  துடுப்பாட்ட அணி பரோடா  துடுப்பாட்ட அணிக்கு எதிராக விளையாடியது. ஆனால் அதன் பின்னர் இந்த அரங்கம் முதல் தரம் அல்லாத வகைப் போட்டிகளை நடத்தி வருகிறது.
 
## மேற்கோள்கள்

## வெளி இணைப்புகள்
* Cricketarchive
* Cricinfo

பகுப்பு:மும்பையிலுள்ள கட்டிடங்கள்
பகுப்பு:மும்பையின் வரலாறு
அக்ரோமேண்டிசு கிராண்டிசு

**அக்ரோமாண்டிசு கிராண்டிசு** (*Acromantis grandis*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *அ. கிராண்டிசு*, வியட்நாம், நேபாளம் ஆகிய நாடுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
அக்ரோமேண்டிசு கெசுட்ரி

**அக்ரோமாண்டிசு கெசுட்ரி** (*Acromantis gestri*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக சுமாத்திரா அக்ரோமேண்டிசு அல்லது தாய்லாந்து குத்துச்சண்டை கும்பிடுபூச்சி என்று அழைக்கப்படுகிறது. *அ. கெசுட்ரி*, சுமாத்திரா, மலேசியா ஆகிய நாடுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
பார்பரா வெப்சுடர்

**பார்பரா வெப்சுடர்** (*Barbara Webster*) இந்திய நாட்டைச் சேர்ந்த ஒரு தடகள வீராங்கனையாவார். 1951ஆம் ஆண்டு நடைபெற்ற ஆசிய விளையாட்டுப் போட்டிகளில் குண்டு எறிதல் மற்றும் ஈட்டி எறிதலில் வெண்கலப் பதக்கங்களை வென்றார். இந்திய மகளிர் அணியில் இருந்த பலரைப் போலவே, வெப்சுடரும் பம்பாயைச் சேர்ந்த ஓர் ஆங்கிலோ-இந்தியர் ஆவார்.

லூதியானாவில் நடைபெற்ற தேசிய தடகளப் போட்டியில் குண்டு எறிதல், வட்டு எறிதல் மற்றும் ஈட்டி எறிதல் போட்டிகளில்  பெண் தடகள வீராங்கனை பார்பரா வெப்சுடர் வென்றார். 1951ஆம் ஆண்டு பிப்ரவரி மாதம் 16 ஆம் தேதியன்று நடைபெற்ற வட்டு எறியும் போட்டியில் இவர் 80 அடி 10½ அங்குலம் தூரத்திற்கு வட்டு எறிந்தார். 

## மேற்கோள்கள்

பகுப்பு:இந்தியத் தடகள வீரர்கள்
பகுப்பு:இந்தியப் பெண் தடகள வீரர்கள்
பகுப்பு:மும்பையைச் சேர்ந்தவர்கள்
அக்ரோமேண்டிசு

***அக்ரோமாண்டிசு*** (*Acromantis*) என்பது கைமனோபோடிடே குடும்பத்தின் அக்ரோமாண்டினே துணைக் குடும்பத்தில் உள்ள ஆசியவினைச் சேர்ந்த கும்பிடுபூச்சிகளின் பேரினமாகும்.

## சிற்றினங்கள்
*மண்டோடியா இனங்கள் கோப்பு*  பட்டியல்கள்:

* *[[அக்ரோமேண்டிசு ஆசுட்ரேலிசு]]* சசூர், 1871
* *[[அக்ரோமேண்டிசு தையகா]]* கெபார்ட், 1920
* *[[அக்ரோமேண்டிசு எலிகன்சு]]* லோம்பார்டோ, 1993
* *[[அக்ரோமேண்டிசு பார்மோசனா]]* (சிராகி, 1911)
* *[[அக்ரோமேண்டிசு கெசுட்ரி]]* கிக்லியோ-டோஸ், 1915
* *[[அக்ரோமேண்டிசு கிராண்டிசு]]* பீயர், 1930
* *[[அக்ரோமேண்டிசு கெசியோன்]]* (ஸ்டால், 1877)
* *[[அக்ரோமேண்டிசு இண்டிகா]]* (கிக்லியோ-டோஸ், 1915)
* *[[அக்ரோமேண்டிசு இன்சுலரிசு]]* (கிக்லியோ-டோஸ், 1915)
* *[[அக்ரோமேண்டிசு ஜப்போனிகா]]* (வெசுட்வுட், 1889)
* *[[அக்ரோமேண்டிசு லில்லி]]* வெர்னர், 1922
* *[[அக்ரோமேண்டிசு லுசோனிகா]]* கெபார்ட், 1920
* *[[அக்ரோமேண்டிசு மோண்டனா]]* கிக்லியோ-டோஸ், 1915
* *[[அக்ரோமேண்டிசு மோல்தோனி]]* கிக்லியோ-டோஸ், 1915
* *[[அக்ரோமேண்டிசு நிகோபாரிகா]]* முகர்ஜி, 1995
* *[[அக்ரோமேண்டிசு ஒலிகோநியூரா]]* (டி கான், 1942) - **மாதிரி இனம்**
* *[[அக்ரோமேண்டிசு பலாவுன்னா]]* பீயர், 1972
* *[[அக்ரோமேண்டிசு பிலிப்பின்னா]]* பீயர், 1966
* *[[அக்ரோமேண்டிசு சாட்சுமென்சிசு]]* (மாட்சுமுரா, 1913)
* *[[அக்ரோமேண்டிசு சைபோரானா]]* கிக்லியோ-டோஸ், 1915

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
கலினா விளையாட்டரங்கம்

**கலினா விளையாட்டரங்கம்** (*Kalina Stadium*) இந்தியாவின் மகாராட்டிர மாநிலம் மும்பை நகரத்தின் கலினா பகுதியில் அமைந்துள்ள ஒரு டென்னிசு விளையாட்டரங்கமாகும். இது ஒரு மைய விளையாடுமிடமும், ஆறு போட்டித் திடல்களும்  ஆறு ஆயத்தப் பயிற்சித் திடல்களும் உள்ளன. மகாராட்டிர அரசு, அகில இந்திய டென்னிசு சங்கம் மற்றும் மும்பை பல்கலைக்கழகம் ஆகியவற்றின் கூட்டு முயற்சியால் இவ்வரங்கம் உருவானது. பல வசதிகள் இருந்தபோதிலும், நகரத்தில் டென்னிசு விளையாட்டுக்கான சரியான உள்கட்டமைப்பு இல்லாததால், மகாராட்டிராவின் அப்போதைய முதலமைச்சர் விலாசுராவ் தேசுமுக்கு டென்னிசு விளையாட்டுக்கான இந்த அதிநவீன திடலைக் கட்ட ஒப்புக்கொண்டார். இந்த அரங்கம் வெற்றியாளர்கள் டென்னிசு கூட்டிணைவுப் போட்டியில் விளையாடும் மும்பை டென்னிசு மாசுட்டர்கள் அமைப்பின் தாயகமாகும்.

## மேற்கோள்கள்

பகுப்பு:மும்பையிலுள்ள கட்டிடங்கள்
பகுப்பு:மும்பையின் வரலாறு
அக்ரோமேண்டிசு இன்சுலரிசு

**அக்ரோமாண்டிசு இன்சுலரிசு** (*Acromantis insularis*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக லோசான் கும்பிடுபூச்சி என அழைக்கப்படுகிறது. *அ. இன்சுலரிசு*, இந்தியா, சுமாத்திரா, சாவகம் உள்ளிட்ட நாடுகளில் காணப்படுகிறது. 

## மேற்கோள்கள்

பகுப்பு:கும்பிடுபூச்சிகள்
பகுப்பு:அக்ரோமேண்டிசு
கன்னிவாடி (திருப்பூர்)

**கன்னிவாடி தேர்வுநிலைப் பேரூராட்சி**, திருப்பூர் மாவட்டத்தின் 14 பேரூராட்சிகளில் ஒன்றாகும். 24.65 சதுர கிலோமீட்டர் பரப்பளவு கொண்ட இப்பேரூராட்சி திருப்பூர் மாவட்டத்தின் தென் கிழக்கு எல்லையில் தாராபுரம் - கரூர் மாநில நெடுஞ்சாலையில் அமைந்துள்ளது.  2011ஆம் ஆண்டின் கணக்கெடுப்பின்படி இதன் மக்கள் தொகை 4385 ஆகும். இப்பேரூராட்சி 12 வார்டுகளும், 40 தெருக்களும் கொண்டது.மேலும் இது வருவாய் கிராமம் ஆகும்.  விவசாயம் மற்றும் ஆடு வளர்ப்பை முழுநேர தொழிலாக கொண்டுள்ளனர்.  இப்பகுதியில் ஆடு மற்றும் மாடுகள் அதிகமாக வளர்க்கப்படுகிறது. இங்கு விளைவிக்கப்படும் காய்கறிகள் மற்றும் முருங்கைக்காய் இந்திய அளவில் பிரசித்தி பெற்றதாகும். இங்கு வாரம்தோறும் வெள்ளிக்கிழமை கூடும் வாரச் சந்தையில் அதிக அளவில் ஆடுகள் விற்பனைக்கு வரும்
## வசதிகள்
இப்பேரூராட்சி பகுதியில் அரசு மேல்நிலைப்பள்ளி மற்றும் ஊராட்சி ஒன்றிய ஆரம்பப்பள்ளிகள் அமைந்துள்ளது. மேலும் அரசு ஆரம்ப சுகாதார நிலையம், தமிழ்நாடு மின்சாரவாரிய அலுவலகம், கிராம நிர்வாக அலுவலகம், நிலவருவாய் ஆய்வாளர் அலுவலகம், துணை அஞ்சலகம், தொலைபேசி அலுவலகம், துணை கால்நடை மருந்தகம், கனரா வங்கி, மற்றும் தொடக்க வேளான்மை கூட்டுறவு வங்கி ஆகிய அரசு அலுவலகங்கள் அமையப்பெற்றுள்ளது.

## அருகமைந்த நகரங்கள்
* தாராபுரம் - 32 கிலோமீட்டர்
* கரூர் - 43 கிலோமீட்டர்
* திருப்பூர் - 66.2  கிலோமீட்டர்

## மேற்கோள்கள்

பகுப்பு:திருப்பூர் மாவட்டத்தில் உள்ள பேரூராட்சிகள்
பகுப்பு:திருப்பூர் மாவட்டத்திலுள்ள ஊர்களும் நகரங்களும்
சமால்பூர் சட்டமன்றத் தொகுதி, பீகார்

**சமால்பூர் சட்டமன்றத் தொகுதி** *(Jamalpur Assembly Contituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. சமால்பூர், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
கங்கா கௌரி (1997 திரைப்படம்)

***கங்கா கௌரி*** (*Ganga Gowri*) என்பது 1997 ஆம் ஆண்டு வெளியான  தமிழ்  காதல் நகைச்சுவைத் திரைப்படமாகும். மாதேஸ்வரன் இயக்கிய இந்தப் படத்தில் அருண் விஜய் (அருண் குமார் என்று குறிப்பிடப்பட்டுள்ளார்), சங்கீதா, மந்த்ரா ஆகியோர் முதன்மை வேடங்களில் நடிக்க, வடிவேலு, திண்டுக்கல் ஐ. லியோனி, சிவா ஆகியோர் துணை வேடங்களில் நடித்துள்ளனர்.  இது 1997 செப்டம்பர் 11 அன்று வெளியானது.

## கதைக்களம்
சிவாவும் அவன சகோதரர் விச்சுவும் கவலையற்ற இளைஞர்கள். அவர்களின் தந்தை பாண்டியன் ஒரு கஞ்சப்பேர்வழி. முதல் பார்வையிலேயே கங்கா மீது காதல் கொள்கிறான் சிவா. விச்சுவின் உதவியுடன் அவளை மயக்க முயற்சிக்கிறான். இறுதியில், கங்காவும் அவனை காதலிக்கிறாள். கௌரி தனது கிராமத்திலிருந்து வந்து பாண்டியனின் வீட்டில் வேலைக்காரியாக வேலை செய்யத் தொடங்குகிறாள். சில மாதங்களுக்கு முன்பு, பாம்பால் கடிபட்ட சிவாவை முத்து காப்பாற்றுகிறான். ஜாதகப் படி முத்து கௌரியை எடுத்த எடுப்பில் மணக்க முடியாத நிலை உள்ளது. அதற்கு பராகாரமாக கௌரி வேறு ஒருவரை மணந்து, ஒரு வாரத்திற்குப் பிறகு முத்துவை மணக்கவேண்டு என்று இருக்கிறது. தன் உயிரைக் காப்பாற்றியதற்காக முத்துவுக்கு நன்றிக் கடனாக சிவா, அவளை மணந்து கிராமத்தை விட்டு வெளியேறினான். ஆனால் அதன் பிறகு, கௌரி முத்துவை மணக்க விரும்பவில்லை. முத்து அவளின் நிலையைப் புரிந்துகொண்டு அவளை மீண்டும் சிவனுடன் சேருமாறு அறிவுறுத்துகிறான். இறுதியாக, பாண்டியன் சிவா மற்றும் கங்காவின் திருமணத்தை ஏற்றுக்கொள்கிறார். பின்னர் என்ன நடக்கிறது என்பதே கதையாகும்.

## நடிப்பு

## தயாரிப்பு
கங்கா கௌரி அருண் குமார் அவர்களின் முந்தைய தோல்விப் படமான *[[காத்திருந்த காதல்|கத்திருந்த காதலுக்கு]]* அடுத்து வெளியான படமாகும். அப்படத்தைத் தயாரித்த தயாரிப்பு நிறுவனமான கங்கா கௌரி புரொடக்சனுக்கு அருண் குமார் நடித்துக் கொடுத்த இரண்டாவது படம் இதுவாகும்.  ஆபாவாணன், மனோபாலா ஆகியோருடன் உதவி இயக்குநராகப் பணியாற்றிய மாதேஸ்வரன் இயக்குநராக அறிமகமானப்படம் இது. 

## இசை
சிற்பி இசையமைத்த இப்படத்தில் இடம்பெற்ற பால்களுக்கான வரிகளை பழநிபாரதி எழுதினார்.

## வரவேற்பு
பெரும்பாலான காட்சிகள் குறைந்தபட்ச கதாபாத்திரங்களுடன் கலகலப்பாகவும் நகைச்சுவையாகவும் நகருகிறது, ஆனால் பழைய கால தாலி சென்டிமென்ட் இறுதிக்காட்சியையும், உரையாடல்களையும் கொண்டதாக *[[கல்கி (இதழ்)|கல்கியின்]]* ஜி சலித்துக் கொண்டார். 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1997 தமிழ்த் திரைப்படங்கள்
ஏமேண்டிசு ஏதா

***ஏமேண்டிசு ஏதா*** (*Amantis aeta*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. ஏதா*, பிலிப்பீன்சு  தீவில் மட்டுமே காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
சவிதா சிறீ பாசுகர்

**சவிதா சிறீ பாசுகர்** (*Savitha Shri Baskar*) இந்தியாவைச் சேர்ந்த ஒரு சதுரங்க வீராங்கனையாவார். 2007ஆம் ஆண்டு சனவரி மாதம் 25 ஆம் தேதியன்று இவர் பிறந்தார். 2023ஆம் ஆண்டு பெண்கள் கிராண்ட்மாசுட்டர் பட்டம் பெற்றார்.

2022ஆம் ஆண்டு நடைபெற்ற உலக விரைவு சதுரங்க வெற்றியாளர் பெண்கள் போட்டியில் சவிதா சிறீ பாசுகர் வெண்கலப் பதக்கம் வென்றார். 2021 ஆம் ஆண்டு பிடே அமைப்பின் இணையவழி சதுரங்க ஒலிம்பியாடு போட்டியில் வெண்கலப் பதக்கம் வென்ற இந்திய அணியிலும், 2022 ஆசிய விளையாட்டுப் போட்டிகளில் பெண்கள் அணி போட்டியில் வெள்ளிப் பதக்கம் வென்ற இந்திய அணியிலும் இவர் இடம் பெற்றிருந்தார்.

செர்பியாவில் நடந்த பெல்கிரேடு வசந்த விழா சதுரங்கப் போட்டியில் பங்கேற்று  சவிதா சிறீ பெண் பன்னாட்டு மாசுட்டர் பட்டத்தை வென்றார்.  சவிதா 2020 ஆம் ஆண்டு தனது 12 வயதில் 2100 என்ற  அதிகமான மதிப்பீட்டைப் பெற்று பெண் பிடே மாசுட்டர் ஆனார்.  2020ஆம் ஆண்டு சனவரி மாத  நிலவரப்படி, சவிதா 2261 பிடே மதிப்பீட்டைப் பெற்றிருந்தார். இதனால் இந்திய சதுரங்கத்தில் 2250 புள்ளிகளைத் தாண்டிய இளைய பெண் வீராங்கனைகளில் ஒருவர் என்ற பெருமை கிடைத்தது.

## மேற்கோள்கள்

பகுப்பு:2007 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:சென்னை விளையாட்டு வீரர்கள்
பகுப்பு:தமிழ் விளையாட்டு வீரர்கள்
ஏமேண்டிசு பைரோய்

***ஏமேண்டிசு பைரோய்*** (*Amantis biroi*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. பைரோய்*, மலுக்கு தீவுகள், சுலாவெசி, சுந்தா தீவுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
ஏமேண்டிசு போலிவாரி

***ஏமேண்டிசு போலிவாரி*** (*Amantis bolivari*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. போலிவாரி*, மியான்மர், நேபாளம் ஆகிய நாடுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
ஏமேண்டிசு கெயினனென்சிசு

***ஏமேண்டிசு கெயினனென்சிசு*** (*Amantis hainanensis*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. கெயினனென்சிசு*, இந்தியாவில்  மட்டுமே காணப்படுகிறது.
இது குறுகிய, இழையுருவ உணர்கொம்புகளையும், பெரிய சாம்பல் நிற கண்களையும் கொண்ட ஒரு சிறிய கும்பிடுபூச்சி ஆகும். இது கருப்பு புள்ளிகளுடன் வெளிர் சாம்பல் நிறத்தில் உள்ளது. முன்கால்களில் குறுகிய முட்கள் வரிசைகள் உள்ளன.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
கோவை ஆர் எச் - 5

**கோவை கலப்பின நெல் - 5** *(CORH 5)* என்பது; தமிழ்நாட்டின் கலப்பின நெல் வகையாகும். இது **TNAU 60S** மற்றும் **CB SN 405** என்ற நெல் இரகத்தையும், ஒன்றிணைத்து உருவாக்கப்பட்ட நெல் இரகமாகும். **TNTRH 55** என பிரபலமான பெயரில் அழைக்கப்படும் இந்நெல் இரகம், அதிக மகசூல் தரும் நடுத்தர மெல்லிய தானிய வகையாகும் என கருதப்படுகிறது.

## காலம்
நடுத்தர கால அளவில் அறுவடைக்கு தயாராகும் இந்த நெல் வகை, **120 - 125** நாட்களில் முதிர்வடைவதாக கூறப்படுகிறது. மேலும் இது சம்பா மற்றும் தாளடி போன்ற பருவங்களில் பயிரிடப்படும் இந்த நெல்வகை, ஒரே சாகுபடி கால அளவைக் கொண்ட இரு வரிசை கலப்பினமாகும்.

## மகசூல்
மென்மையான ஒட்டும் நிலைத்தன்மையின் பண்புகளைக் கொண்டுள்ள **கோ ஆர் எச் - 5**, ஒரு எக்டேருக்கு சராசரியாக **6,467** கிலோ உற்பத்தித் திறன் கொண்டதாக பதிவு செய்யப்பட்டுள்ளது. மேலும் இது, **US 312** நெல் இரக்கத்தை விட 10% அதிகமாகவும், ஆடுதுறை - 39 நெல் வகைகளை விட 18% அதிகமாகவும் மகசூல் தருவதாக அறியப்படுகிறது.

## சாகுபடி

## வெளியீடு
தமிழ்நாட்டின் கோவையில் அமைந்துள்ள TNAU, 2024 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மூலக் குறியீடு (கணினியியல்)

**மூலக் குறியீடு ( Source Code )** என்பது மென்பொருளை உருவாக்கப் பயன்படும் நிரலாக்க மொழியில் எழுதப்பட்ட வழிமுறைகளின் தொகுப்பே ஆகும்.  கணினிகள் புரிந்துகொள்ளக்கூடிய மொழியில் ஒரு நிரல் எவ்வாறு செயல்பட வேண்டும் என்பதை இது விவரிக்கிறது. இந்த மூலக் குறியீடு மனிதர்களால் எளிதாகப் படிக்கப்பட்டு புரிந்துகொள்ளக்கூடிய வடிவத்தில் இருக்கும். ஒரு நிரலின் அனைத்து அம்சங்களையும் இது உள்ளடக்கியது. எடுத்துக்காட்டாக ஒரு வலைத்தளம் அல்லது செயலியின் மூலக் குறியீடு அது எவ்வாறு தோற்றமளிக்கும், தரவை எவ்வாறு கையாளும் பயனர்களுடன் எவ்வாறு தொடர்பு கொள்ளும் போன்றவற்றை வரையறுக்கும்.

மூலக் குறியீடு என்பது பெரும்பாலும் சாதாரண உரைக்கோப்பு (Text file) வடிவில் இருக்கும். இதில் நிரலாக்க மொழியின் கட்டளைகள், செயல்பாடுகள் மற்றும் பிற கூறுகள் வரிசையாக எழுதப்பட்டிருக்கும். ஒவ்வொரு நிரலாக்க மொழிக்கும் அதன் சொந்த தொடரியல் (Syntax) மற்றும் விதிகள் உள்ளன. உதாரணமாக, பைதான், ஜாவா, சி++ போன்ற மொழிகள் வெவ்வேறு தொடரியல் விதிகளைக் கொண்டுள்ளன. மூலக் குறியீட்டில் கருத்துகளும் (Comments) இருக்கும். இவை நிரலின் செயல்பாட்டை விளக்கும் குறிப்புகள். இவை நிரலின் செயல்பாட்டில் எந்தப் பங்கையும் வகிக்காது. ஆனால், மற்ற நிரலாக்கர்கள் அல்லது எதிர்காலத் தேவைகளுக்காக குறியீட்டைப் புரிந்துகொள்ள உதவுகின்றன.

மூலக் குறியீடு பொதுவாக மனிதர்கள் படித்து திருத்தக்கூடியது. ஒரு மென்பொருளை மேம்படுத்த அல்லது அதில் உள்ள பிழைகளை சரிசெய்ய இது அனுமதிக்கிறது. மூலக் குறியீடு இல்லாமல் ஒரு மென்பொருளின் உட்புற செயல்பாடுகளை புரிந்துகொள்வது அல்லது அதை மாற்றுவது கடினம். மென்பொருள் உருவாக்குநர்கள் தங்கள் திட்டங்களை உருவாக்கவும் பராமரிக்கவும் மூலக் குறியீட்டைப் பயன்படுத்துகின்றனர். இது ஒரு மென்பொருளின் அடிப்படையாகும்.

மூலக் குறியீடு நேரடியாக கணினியால் புரிந்துகொள்ளப்படுவதில்லை. கணினிகள் இயந்திரக் குறியீடு (Machine code) எனப்படும் பைனரி வடிவத்திலேயே கட்டளைகளைப் புரிந்துகொள்கின்றன. எனவே, மூலக் குறியீட்டை இயந்திரக் குறியீடாக மாற்ற வேண்டியது அவசியம். இந்த மாற்றத்திற்கு இரண்டு முக்கிய முறைகள் உள்ளன:

;தொகுப்பி (Compiler)
ஒரு தொகுப்பி மூலக் குறியீடு முழுவதையும் ஒரே நேரத்தில் இயந்திரக் குறியீடாக மாற்றும். இந்த செயல்முறை தொகுத்தல் (Compilation) என்று அழைக்கப்படுகிறது. தொகுக்கப்பட்ட நிரல் பின்னர் நேரடியாக கணினியால் இயக்கப்படும். இது பொதுவாக வேகமாக செயல்படும். சி++, ஜாவா போன்ற மொழிகள் தொகுப்பிகளைப் பயன்படுத்துகின்றன.

;மொழிமாற்றி (Interpreter)
ஒரு மொழிமாற்றி மூலக் குறியீட்டின் ஒவ்வொரு வரியையும் படித்து, அதை உடனடியாகச் செயல்படுத்தும். இது மொழிபெயர்ப்பு (Interpretation) என்று அழைக்கப்படுகிறது. பைதான், ஜாவாஸ்கிரிப்ட் போன்ற மொழிகள் மொழிமாற்றிகளைப் பயன்படுத்துகின்றன. இது பொதுவாக தொகுக்கப்பட்ட நிரல்களை விட மெதுவாக இருக்கும். ஆனால், நிரலை உருவாக்கவும் சோதிக்கவும் எளிதாக்குகிறது.

;தனிப்பயனாக்கம்
மூலக் குறியீடு திறந்த நிலையில் இருந்தால், பயனர்கள் தங்கள் தேவைகளுக்கு ஏற்ப மென்பொருளை மாற்றியமைக்க முடியும்.

## மேற்கோள்கள்

பகுப்பு:கணினியியல்
பாராகூடா நெட்வொர்க்ஸ்

**பாராகூடா நெட்வொர்க்ஸ் ( Barracuda Networks )** என்பது ஒரு முன்னணி தகவல் தொழில்நுட்ப பாதுகாப்பு நிறுவனம். இது மின்னஞ்சல் பாதுகாப்பு, தரவு பாதுகாப்பு, மற்றும் பிணைய பாதுகாப்பு போன்ற பல்வேறு இணைய பாதுகாப்பு தீர்வுகளை வழங்குகிறது. நிறுவனங்கள் இணைய தாக்குதல்களில் இருந்து தங்களைப் பாதுகாத்துக் கொள்ளவும், முக்கியமான தகவல்களைப் பாதுகாக்கவும் இந்தத் தீர்வுகள் உதவுகின்றன.

பாராகூடா நெட்வொர்க்ஸ் 2003 ஆம் ஆண்டு நிறுவப்பட்டது. இது வன்பொருள் சாதனங்கள், மென்பொருள் சேவைகள் மூலம் தங்கள் தீர்வுகளை வழங்குகிறது. மின்னஞ்சல் பாதுகாப்பு என்பது இவர்களின் முக்கிய தயாரிப்புகளில் ஒன்றாகும். தேவையற்ற மின்னஞ்சல்கள், நச்சுநிரல்கள், மின்-தூண்டிலிடல் தாக்குதல்கள்(Phishing) போன்றவற்றைத் தடுப்பதன் மூலம் மின்னஞ்சல் தகவல்தொடர்புகளைப் பாதுகாக்கிறார்கள். தரவு பாதுகாப்பு தீர்வுகளில் கோப்புகள் மற்றும் முக்கியமான தரவுகளை காப்புப் பிரதி எடுப்பது மற்றும் மீட்டெடுப்பது ஆகியவை அடங்கும். இதனால் தரவு இழப்பு ஏற்பட்டால் அதை மீண்டும் பெற முடியும்.

பிணைய பாதுகாப்பிற்காக தீச்சுவர் மற்றும் வலை பாதுகாப்பு நுழைவாயில்களை வழங்குகிறார்கள். இது அங்கீகரிக்கப்படாத அணுகலில் இருந்து பிணையத்தைப் பாதுகாக்கவும் தீங்கிழைக்கும் வலைத்தளங்களைத் தடுக்கவும் உதவுகிறது. பயன்பாட்டு பாதுகாப்பு என்பது இணைய வலை பயன்பாடுகளை ஊடுருவல் மற்றும் பிற தாக்குதல்களில் இருந்து பாதுகாப்பதாகும். இவை அனைத்தும் ஒருங்கிணைந்த பாதுகாப்பை வழங்குகின்றன.

## மேற்கோள்கள்

பகுப்பு:அமெரிக்க வணிக நிறுவனங்கள்
தே. இராதாகிருஷ்ணன்

**தே. இராதாகிருஷ்ணன்** (*D. Radhakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் டி. ஆண்டிப்பட்டி கிராமத்தினைச் சேர்ந்தவர். திண்டுக்கல் எம். எசு. பி. சோலை மேனிலைப் பள்ளியில் பள்ளிக் கல்வியினையும், சிதம்பரம் அண்ணாமலைப் பல்கலைக்கழகத்தில் முதுகலை கல்வியினையும் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சோழவந்தான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1961 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
செ. இராமச்சந்திரன்

**செ. இராமச்சந்திரன்** (*C. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் விரகனூர் கிராமத்தினைச் சேர்ந்தவர். மதுரை தெப்பகுளம் பகுதியில் உள்ள மாதிரி மேனிலைப் பள்ளியில் கல்வி பயின்றுள்ளார்.  மதுரை தியாகராயர் கல்லூரியில் இளங்கலைப் பட்டம் பெற்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1958 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
இருதயோநைட்ரோனியம் அறுபுளோரோ ஆர்சனேட்டு

**இருதயோநைட்ரோனியம் அறுபுளோரோ ஆர்சனேட்டு** (*Dithionitronium hexafluoroarsenate*) என்பது AsF6N2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைதயோநைட்ரோனியம் எக்சாபுளோரோ ஆர்சனேட்டு என்ற பெயராலும் இச்சேர்மம் அறியப்படுகிறது. S=N=S+ அயனியின் அறுபுளோரோ ஆர்சனேட்டு  (AsF−6) உப்பாகும். நைட்ரோனியத்தின் (NO+2) கந்தக ஒப்புமை என்பதால் இந்த நேர்மின் அயனி வேதியியலர் ஆர்வத்தை ஈர்க்கிறது. அறுபுளோரோ ஆர்சனேட்டு ஒரு பலவீனமான ஒருங்கிணைப்பு அயனியாகும். எக்சு-கதிர் படிகவியல் ஆய்வின் படி, S=N=S+ நேரியலாக 146 பைக்கோமீட்டர்கள் S-N பிணைப்பு தூரத்துடன் உள்ளது.
 
## தயாரிப்பு
வெள்ளி அறுபுளோரோ ஆர்சனேட்டைப்  பயன்படுத்தி தயோசில் குளோரைடிலிருந்து இருதயோநைட்ரோனியம் அறுபுளோரோ ஆர்சனேட்டு தயாரிக்கப்படுகிறது.  இந்த வினை  சமன்பாட்டின் படி, ஆண்டிமனி பெண்டாகுளோரைடு முன்னிலையில் தயோசில் குளோரைடை கந்தகத்துடன் சேர்த்து வினைபடுத்துவதன் மூலம் அறுகுளோரோ ஆண்டிமோனேட்டு  உப்பை தயாரிக்கலாம்.

: SNCl  +  S  +  SbCl5  ->  [NS2]SbCl6

இருதயோநைட்ரோனியம் நேர்மின் அயனி நைட்ரைல்களுடன் வினைபுரிந்து இருதயாயீரசோலியம் உப்புகளைத் தருகிறது:
:[NS2]+  +  RCN  ->  [RCN2S2]+.

ஆல்க்கைன்களுடன் சேர்ப்பதால் டைதயாசோலியம் உப்புகள் கிடைக்கின்றன:

:[NS2]+  +  R2C2  ->  [(RC)2NS2]+

## மேற்கோள்கள்

பகுப்பு:கந்தகம்-நைட்ரசன் சேர்மங்கள்
பகுப்பு:புளோரோ மெட்டலேட்டுகள்
பகுப்பு:உப்புகள்
பகுப்பு:ஆர்சனிக்கு(V) சேர்மங்கள்
அமிசா ராவத்து

**அமிசா ராவத்து** (*Amisha Rawat*) இந்தியாவின் உத்தராகண்டம் மாநிலத்தைச் சேர்ந்த ஒரு பாரா தடகள வீரராவார். 2003ஆம் ஆண்டு மே மாதம் 20ஆம் தேதியன்று இவர் பிறந்தார். எப்46 வகை குண்டு எறிதல் விளையாட்டில் பங்கேற்று விளையாடுகிறார். பிரான்சு நாட்டின் பாரிசு நகரத்தில் நடைபெற்ற 2024 கோடைகால இணை ஒலிம்பிக் போட்டியில் இந்தியாவை பிரதிநிதித்துவப்படுத்த தகுதி பெற்றார்.

## வாழ்க்கைக் குறிப்பு
அமிசா ராவத்து உத்தராகண்டம் மாநிலம் ருத்ரபிரயாக்கைச் சேர்ந்தவர். இவருக்கு முழங்கைக்குக் கீழே கை இல்லை. உடற்கல்வி ஆசிரியர் அனில் கண்ட்வால், இவருக்கு பாரா தடகள விளையாட்டை அறிமுகப்படுத்தினார். உத்தராகண்டம் மாநில பாரா வெற்றியாளர் போட்டியில் அமிசா பங்கேற்றார்.  புது தில்லியில் உள்ள சவகர்லால் நேரு பல்கலைக்கழகத்தில் பட்டப்படிப்பு படித்து வருகிறார்.

## தொழில்
உத்தராகண்டம் மாநில பாரா தடகள வெற்றியாளர் போட்டியில்  தனது முதல் போட்டியில் இரண்டு தங்கப் பதக்கங்களை வென்றார். அங்கு இவர் 100 மீ மற்றும் 200 மீ ஓட்டத்தில் பங்கேற்றார். பின்னர், குண்டு எறிதலுக்கு மாறினார். 2022ஆம் ஆண்டில், சுவிட்சர்லாந்தின் கிராண்ட் பிரிக்சில் கூட தனது முதல் பன்னாட்டுப் போட்டியில், ஈட்டி எறிதலில் வெண்கலப் பதக்கம் வென்றார். பின்னர், சீனாவின் ஊவாங்சோவில் 2022ஆம் ஆண்டு நடந்த ஆசிய பாரா விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார்.

## மேற்கோள்கள்

பகுப்பு:2003 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:பெண் தடகள வீரர்கள்
பகுப்பு:உத்தராகண்டு நபர்கள்
தேவரகொண்டா விட்டல் ராவ்

**தேவரகொண்டா விட்டல் ராவ்** (*Devarakonda Vittal Rao*) இந்தியாவைச் சேர்ந்த ஓர் அரசியல்வாதியாவார். 1947ஆம் ஆண்டு நவம்பர் மாதம் 14ஆம் தேதியன்று இவர் பிறந்தார். இந்தியாவின் 14ஆவது மக்களவையில் உறுப்பினராக இருந்தார். ஆந்திரப் பிரதேசத்தின் மகபூப்நகர் தொகுதியைப் பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக இருந்தார்.

## ஆரம்பகால வாழ்க்கை
தந்தை சாயப்பா, ஆந்திரப் பிரதேசத்தின் மகபூப்நகர் மாவட்டத்தில் உள்ள லகச்சர்லா என்ற தொலைதூர கிராமத்தில் மூலிகை மருத்துவராக இருந்தார். தாயார் திமம்மா ஒரு இல்லத்தரசி. தேவரகொண்டா விட்டல் ராவ் தனது முதுநிலை பட்டப் படிப்பை முடித்தார். மாணவர் தலைவராகவும் பணியாற்றினார்.

## தொழில்
ஆந்திரப் பிரதேச காங்கிரசு குழுவின் இணைச் செயலாளர் பதவியிலிருந்து பொருளாளர் பதவி வரையும், இந்திய நாடாளுமன்றத்தின் கீழ் சபையான மக்களவை உறுப்பினராகவும் அரசியல் பதவி உயர்வு பெற்றார்.

## இறப்பு
28 மே 2016ஆம் ஆண்டு மே மாதம் 28 ஆம் தேதியன்று தேவரகொண்டா விட்டல் ராவ் இறந்தார்.  குடும்பத்தினர் இது ஒரு சாதாரண மரணம் என்று அறிவித்தனர். 

## மேற்கோள்கள்

## வெளி இணைப்புகள்
* Home Page on the Parliament of India's Website

பகுப்பு:1947 பிறப்புகள்
பகுப்பு:2016 இறப்புகள்
பகுப்பு:தெலங்காணா அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:ஆந்திரப் பிரதேசத்தைச் சேர்ந்த இந்திய தேசிய காங்கிரசு அரசியல்வாதிகள்